《卓烈妇》
清代·李柏

黑云压城城欲摧，北风吹折琼花飞。扬州乙酉遭屠戮，卓氏贞魂至今哭。

将军降敢丞相死，一家八口齐赴水。池中土作殷红色，血渍波痕转逾碧。

曾闻精卫能填海，一勺之池想易改。

作者简介：（1624—1694）清陕西郿县人，字雪木。少贫。事母至孝，备历艰辛而色养不衰。入太白山读书数十年，成大儒，与李颙、李因笃有关中三李之称。山居力耕，朝夕讴吟，拾山中树叶书之。有《檞叶集》。